Asbjørn Hansen (friidrettsutøver)

For flere ved samme navn, se Asbjørn Hansen

Asbjørn Hansen (1916–2007) var en norsk friidrettsutøver og mellomdistanseløper. Han ble norsk mester i det første friidretts-NM etter den andre verdenskrig, i 1946, og fulgte opp med bronse året etter. Hansen representerte klubbene IL i BUL og Sandane Turn og Idrettslag.

Hansen var den første utøveren fra Nordfjord som konkurrerte på et høyt nasjonalt nivå. Han representerte Norge i en rekke landskamper. Hans beste resultat på 800 meter ble 1.55,7 og 1500 meter ble bestenoteringen 3.55,4, satt på Bislett, 23. juli 1947. 

Han vant bronse på 800 meter i årene 1937, 1938 og 1939. Hans idrettskarriere ble deretter avbrutt av den andre verdenskrig. Han ble likevel norsk mester på 1500 meter i 1946, under det første friidretts-NM etter krigen, og fulgte opp med bronse året etter. 

Hansen var lektor og arbeidet som lærer ved Rogaland off. landsgymnas og Firda Gymnas.

I 2017 ble Hansens historie omtalt i boka «50 idrettsheltar frå Sogn og Fjordane» av NRK-journalist Rune Fossum Lillesvangstu.

 NM-medaljer 
PlasseringØvelseÅrGull1500 meter1946Bronse800 meter1937, 1938 og 1939Bronse1500 meter1947

 Referanser 

 Eksterne lenker 
 NRKs fylkesleksikon om Asbjørn Hansen

Kategori:Fødsler i 1916
Kategori:Dødsfall i 2007
Kategori:Personer fra Gloppen kommune
Kategori:Norske mellomdistanseløpere
Kategori:Norske pedagoger
Kategori:Friidrettsutøvere for IL i BUL
Kategori:Deltakere for Norge under EM i friidrett 1946
Kategori:Alumni fra Firda videregående skole
Kategori:Pedagoger ved Firda videregående skole